Diari Oficial de la Generalitat Valenciana


Sumari del DOGV 7296, del 16-06-2014 (2014/5489)

RESOLUCIÓ de 12 de juny de 2014, de la Direcció General de Formació Professional i Ensenyances de Règim Especial, per al desplegament, durant el curs escolar 2013-2014, de l'Acord de 2 de juliol de 2004, entre la Conselleria d'Economia, Indústria, Turisme i Ocupació i la Conselleria d'Educació, Cultura i Esport, pel qual s'encarrega a esta la gestió de certes activitats relacionades amb l'obtenció de determinats carnets professionals establits per la normativa de seguretat industrial i s'atorga autorització administrativa per a impartir els cursos addicionals previstos en esta reglamentació als centres educatius públics dependents de l'última que realitzen les ensenyances de formació professional que permeten l'accés als carnets esmentats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7296

Data del DOGV
:   16-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5489


Data del document
:   12-06-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 12 de juny de 2014, de la Direcció General de Formació Professional i Ensenyances de Règim Especial, per al desplegament, durant el curs escolar 2013-2014, de l'Acord de 2 de juliol de 2004, entre la Conselleria d'Economia, Indústria, Turisme i Ocupació i la Conselleria d'Educació, Cultura i Esport, pel qual s'encarrega a esta la gestió de certes activitats relacionades amb l'obtenció de determinats carnets professionals establits per la normativa de seguretat industrial i s'atorga autorització administrativa per a impartir els cursos addicionals previstos en esta reglamentació als centres educatius públics dependents de l'última que realitzen les ensenyances de formació professional que permeten l'accés als carnets esmentats. [2014/5489]  
L'acord firmat el 2 de juliol de 2004 entre les actualment denominades Conselleria d'Economia, Indústria, Turisme i Ocupació i la Conselleria d'Educació, Cultura i Esport (DOGV de 10 de setembre) encarrega a esta la gestió de certes activitats relacionades amb l'obtenció de determinats carnets professionals establits per la normativa de seguretat industrial i atorga autorització administrativa per a impartir els cursos addicionals que puguen estar previstos en esta reglamentació als centres educatius públics dependents de la Conselleria d'Educació, Cultura i Esport que realitzen les ensenyances de formació professional que permeten l'accés als carnets esmentats.  
Amb l'entrada en vigor de la Llei 17/2009, de 23 de novembre (BOE 24 de novembre), sobre l'accés lliure a les activitats de servicis i el seu exercici, i la Llei 25/2009, de 22 de desembre, de modificació de diverses lleis per a la seua adaptació a la Llei 17/2009, que han traslladat a l'ordenament jurídic espanyol la Directiva 2006/123/ CE, del Parlament Europeu i del Consell, de 12 de desembre de 2006, relativa als servicis en el mercat interior, i en desplegament de la Llei 25/2009 mencionada, es va publicar el Reial Decret 560/2010, de 7 de maig (BOE 125, 22.05.2010), han sigut modificades diverses normes reglamentàries en matèria de seguretat industrial per a adequar-les a les normes legals esmentades introduint canvis substantius en relació amb les vies i els requisits que permeten l'accés a les diferents habilitacions professionals vigents fins aquell moment en la matèria esmentada.  
Entre estes novetats, cal destacar la desaparició en algunes d'estes habilitacions dels suports físics que les acrediten (els denominats carnets professionals), i únicament es manté en instal·lacions tèrmiques en edificis d'entre els que arreplegava l'Acord de 2 de juliol de 2004, que fins a la data s'expedien per a totes, la qual cosa suposa, naturalment, l'eliminació de requisits de superació d'un examen com a via d'accés a l'habilitació professional corresponent per a l'exercici de l'activitat corresponent.  
Respecte a la prova relativa a l'obtenció del carnet d'instal·lador reparador frigorista (actualment denominat frigorista habilitat), com a conseqüència de l'entrada en vigor del Reial Decret 138/2011, de 4 de febrer, pel qual s'aproven el Reglament de seguretat per a instal·lacions frigorífiques i les seues instruccions tècniques complementàries (BOE 57 de 08.03.2011), se suprimix la prova mencionada perquè ha desaparegut la via d'accés per mitjà de la superació d'examen per a l'obtenció d'esta condició professional en matèria de seguretat industrial.  
En virtut del que s'ha exposat, i de conformitat amb les competències atribuïdes en l'article 14 del Decret 190/2012, de 21 de desembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport (DOCV 6929, 24.12.2012), la Direcció General de Formació Professional i Ensenyances de Règim Especial, a fi d'establir per al curs 2013-2014 l'organització de les convocatòries dels exàmens teoricopràctics previstos en la reglamentació actual de la seguretat industrial per a l'obtenció del carnet professional en instal·lacions tèrmiques d'edificis, en els centres docents públics dependents de la Conselleria d'Educació, Cultura i Esport, resol dictar estes instruccions:  
  
Primera. Àmbit d'aplicació  
Durant el curs 2013-2014, els exàmens teoricopràctics per a l'obtenció del carnet professional en instal·lacions tèrmiques en edificis es podran realitzar en els centres docents públics, amb alumnat matriculat en 2n curs del CFGS Desenrotllament de Projectes d'Instal·lacions Tèrmiques i de Fluids, dependents de la Conselleria d'Educació, Cultura i Esport.  
  
Segona. Requisits dels candidats  
Per a ser admés a la realització dels exàmens en l'institut d'educació secundària corresponent (d'ara en avant, IES), l'aspirant ha de posseir els requisits següents:  
a) Ser alumne/a matriculat/ada en règim presencial en el mateix IES durant el curs 2013-2014, on ha d'haver aprovat i finalitzat els mòduls professionals que corresponen a la titulació de Tècnic Superior en Desenrotllament de Projectes d'Instal·lacions Tèrmiques i de Fluids, especificada en l'annex I d'esta resolució.  
b) Haver abonat la taxa administrativa oportuna relativa als drets d'examen.  
  
Tercera. Presentació de sol·licituds i documentació acreditativa dels requisits  
Els que desitgen prendre part en estos exàmens han d'omplir la sol·licitud que apareix com a annex II i presentar-la en l'IES on estiguen matriculats en el segon curs del cicle formatiu mencionat, durant el curs 2013-2014, juntament amb la documentació següent:  
- En el cas d'estrangers que no siguen nacionals de la UE, targeta d'identitat d'estranger o visat d'estudis o targeta d'estudiant estranger, en vigor, amb fotocòpia del document per a ser confrontada.  
- Justificant, degudament validat per qualsevol banc o entitat de crèdit dels que actuen com a entitats col·laboradores en la recaptació amb la Generalitat, d'haver abonat la taxa administrativa oportuna relativa als drets d'examen.  
El termini de presentació és des de la data en què es complisquen els requisits de la instrucció 2.a anterior fins al dia 11 de juliol de 2014, inclusivament.  
L'import de 31,08 euros corresponent als drets d'examen s'ingressarà en qualsevol banc o entitat de crèdit dels que actuen com a entitats col·laboradores en la recaptació amb la Generalitat. La formalització de les sol·licituds per a la realització de les proves relatives al certificat acreditatiu a què s'aspire requerirà el pagament dels drets d'examen corresponents a cada una de les convocatòries. La falta de justificació de l'abonament en el termini establit dels drets d'examen determinarà l'exclusió de l'aspirant. L'imprés per al pagament de la taxa corresponent al procediment administratiu sol·licitat es podrà omplir i obtindre a través d'Internet seguint la ruta d'enllaços següent:  
  
 Accés a l'adreça electrònica ?http://www.indi.gva.es/Tasasw/index.htm'language=ca?.  
 Seleccionar en Tipus de Taxa i la Taxa , posteriorment, «envia».  
 El sistema mostrarà per pantalla un formulari del model 046 que caldrà emplenar i seguir els altres passos que indica l'aplicació i impressió.  
Les formes i els llocs de pagament del rebut associat a la taxa també es troben en este lloc web.  
La direcció de cada un dels IES, en col·laboració amb el departament didàctic de la família professional corresponent, facilitarà els impresos mencionats de sol·licitud i de pagament de la taxa corresponent, com també l'ompliment a l'alumnat interessat.  
En el cas que no hi haja alumnat preinscrit, la direcció de cada un dels IES, en col·laboració amb el departament didàctic de la família professional, ho farà saber a l'inspector coordinador de la direcció territorial corresponent d'Educació, Cultura i Esport amb una anterioritat, com a mínim, d'un dia a la data de realització dels exàmens, el qual haurà de comunicar-ho a la Subdirecció General de Formació Professional i Ensenyances de Règim Especial de la Direcció General de Formació Professional i Ensenyances de Règim Especial.  
  
Quarta. Admissió d'aspirants a realitzar l'examen corresponent  
1. Amb la finalitat d'acreditar la seua personalitat, els aspirants que es presenten als exàmens teoricopràctics han d'anar proveïts del seu document nacional d'identitat o document oficial acreditatiu de la seua identitat. El president de la comissió avaluadora sol·licitarà als aspirants que s'identifiquen abans d'accedir als llocs on es realitzen els exàmens teoricopràctics. En qualsevol moment durant la prova, els aspirants podran ser requerits perquè acrediten la seua personalitat pels membres de la comissió avaluadora o per membres de la Conselleria d'Economia, Indústria, Turisme i Ocupació i de la Conselleria d'Educació, Cultura i Esport que puguen haver sigut designats per a la supervisió dels exàmens.  
2. El president de la comissió avaluadora corresponent només permetrà l'accés a la realització de l'examen corresponent als aspirants que complisquen els requisits d'estar en possessió o en condicions d'obtindre la titulació acadèmica corresponent i haver abonat la taxa corresponent. La direcció de l'IES posarà a disposició de la comissió avaluadora corresponent els expedients acadèmics dels aspirants per a facilitar les dades que siguen necessàries.  
3. Queda totalment prohibit a l'alumnat l'entrada de qualsevol dispositiu electrònic a l'aula on s'hagen de realitzar els exàmens.  
  
Quinta. Exàmens teoricopràctics  
1. Tant els exàmens com els criteris de correcció seran remesos als IES examinadors per la Subdirecció General de Formació Professional i Ensenyances de Règim Especial.  
2. Els coneixements exigibles en els exàmens teoricopràctics, com s'arreplega en l'annex I, són els relacionats en l'annex III de l'Acord de 2 de juliol de 2004 esmentat, amb les modificacions introduïdes per la legislació que ha entrat en vigor posteriorment.  
3. Estructura dels exàmens Els exàmens tindran dos parts diferenciades: una teòrica i una altra pràctica.   
La part teòrica es formularà en forma de test, cada pregunta amb 4 respostes alternatives, només una de les quals serà certa. Les preguntes comprendran de forma racional les diferents parts del programa objecte d'examen.   
La part pràctica es plantejarà en forma d'un o dos supòsits, consistents en l'anàlisi o el disseny reglamentari d'una instal·lació inclosa en el camp del carnet/certificat acreditatiu a què s'opta amb la prova.  
  
4. Qualificació dels exàmens  
La qualificació final de l'examen s'expressarà amb els termes d'apte o no apte. Per a aconseguir la qualificació d'apte, els aspirants hauran de superar separadament la part teòrica i la pràctica. Les preguntes de tipus test de la part teòrica valdran totes igual i les respostes incorrectes penalitzaran: es descomptarà per cada tres preguntes contestades de forma errònia una contestació correcta, i es prorratejarà proporcionalment en el cas que esta regla es verifique en forma fraccionada. La qualificació d'esta part teòrica de l'examen s'expressarà per mitjà de l'escala numèrica de 0 a 10, i es considerarà superada quan s'obtinga una puntuació mínima de 5 punts (sobre 10).   
La puntuació total màxima de la part pràctica serà de 10 punts. La qualificació d'esta part pràctica de l'examen s'expressarà per mitjà de l'escala numèrica de 0 a 10, i es considerarà superada quan s'obtinga una puntuació mínima de 5 punts (sobre 10).  
5. Material que poden utilitzar els aspirants en els exàmens En la part teòrica no es permetrà l'ús de calculadora ni de cap material complementari. Serà anul·lat l'examen dels que incomplisquen esta norma.  
En la part pràctica es permetrà l'ús de calculadora no programable i de les disposicions reglamentàries objecte d'examen.  
6. Supervisió dels exàmens  
En cada província, el/la director/a territorial corresponent d'Educació, Cultura i Esport nomenarà un/a inspector/a d'Educació per a supervisar el desenrotllament dels exàmens i atendre les consultes que respecte d'això realitzen els IES.  
7. Comissió avaluadora  
El control de la realització i l'avaluació dels exàmens anirà a càrrec de comissions avaluadores integrades per un president i dos vocals que seran membres del departament didàctic de la família professional corresponent. El president serà preferentment el cap del departament didàctic de la família professional corresponent de l'IES on es realitzen els exàmens i actuarà de secretari el vocal de menys edat. A proposta del president, podran incorporar-se a la comissió avaluadora els vocals que es consideren oportuns que, en tot cas, hauran de pertànyer al departament didàctic de la família professional corresponent.  
La direcció de l'IES on actue la comissió avaluadora corresponent designarà els seus membres.  
La comissió avaluadora tindrà, a més del control de la realització i l'avaluació dels exàmens, les funcions següents:  
- Omplir les actes d'avaluació segons el model de l'annex III d'esta resolució i publicació dels resultats en el tauler d'informació de l'IES corresponent.  
- Resolució de les reclamacions de qualificacions estimades incorrectes.  
- Informar, per mitjà del seu president, l'inspector/a que supervisa els exàmens de les incidències rellevants que es produïsquen durant el desenrotllament de les proves, com també remetre-li un informe sobre el resultat de les proves i de les observacions que puguen ser rellevants per a actuacions futures.  
8. Procediment de reclamació  
Els resultats es publicaran en un termini màxim de tres dies hàbils després de la finalització de l'examen en el tauler d'informació de l'IES corresponent.  
Els aspirants podran presentar, sobre les qualificacions obtingudes, les reclamacions que consideren oportunes. Per a això, hauran de seguir el procediment establit per l'Orde 32/2011, de 20 de desembre, de la Conselleria d'Educació, Cultura i Esport, per la qual es regula el dret de l'alumnat a l'objectivitat en l'avaluació i s'establix el procediment de reclamació de qualificacions obtingudes i de les decisions de promoció, de certificació o d'obtenció del títol acadèmic que corresponga (DOCV 28.12.2011).  
El president de la comissió avaluadora remetrà un informe a l'inspector/ a corresponent d'Educació sobre les reclamacions presentades, així com del seu resultat.  
9. Custòdia de les actes i els exàmens realitzats  
Les actes i els exàmens realitzats han de ser custodiades per l'IES on s'hagen realitzat.  
10. Calendari per a la realització de l'examen corresponent a la convocatòria de l'any 2014  
El calendari per a la realització dels exàmens corresponents a les convocatòries de l'any 2014 és l'establit en l'annex IV d'esta resolució.  
  
  
Sexta. Expedició del carnet professional d'Instal·lacions Tèrmiques en Edificis  
Una vegada elevada a definitiva la llista d'aprovats corresponent, la direcció del centre educatiu omplirà l'annex I, l'annex II i, si és el cas, l'annex V de l'Acord de 2 de juliol de 2004, per mitjà del mòdul de carnets professionals de l'aplicació GESCEN creada a este efecte, i es copiarà en un suport informàtic que serà remés a l'adreça de correu electrònic ?carnet\_seg\_dykcvcpdnb@wgc. es?. A més, l'original de l'annex II es remetrà a la Subdirecció General de Formació Professional i Ensenyances de Règim Especial (av. Campanar, 32, 46453 València), abans del 30 de juliol de 2014, en la primera convocatòria.  
  
Una vegada que la direcció de tots els centres educatius corresponents haja omplit el tràmit anterior, la Direcció General de Formació Professional i Ensenyances de Règim Especial remetrà a la Conselleria d'Economia, Indústria, Turisme i Ocupació la relació de l'alumnat que haja superat l'examen corresponent.  
Una vegada transcorregut el termini de tres mesos, si l'alumnat que haja superat l'examen corresponent no ha vist atesa la sol·licitud d'expedició del carnet professional d'Instal·lacions Tèrmiques en Edificis, n'informarà la Subdirecció General de Formació Professional i Ensenyances de Règim Especial per a la seua tramitació davant de la Conselleria d'Economia, Indústria, Turisme i Ocupació.  
  
Sèptima. Reconeixement d'acreditació al professorat  
El professorat implicat rebrà un certificat de la secretaria del consell escolar del centre educatiu que acredite la seua participació com a component de la comissió avaluadora dels exàmens teoricopràctics, a fi de poder sol·licitar la seua inscripció en el Registre de Formació del Professorat d'acord amb el que establix l'apartat e de l'article 29 de l'Orde 65/2012, de 26 d'octubre, de la Conselleria d'Educació, Formació i Ocupació, que establix el model de formació permanent del professorat i el disseny, el reconeixement i el registre de les activitats formatives (DOCV 31).  
Octava. Informació i seguiment  
Esta resolució ha de ser publicada per la direcció de l'IES, acollits a l'Acord de 2 de juliol de 2004, en el seu tauler d'informació per a coneixement dels interessats.  
El Servici d'Inspecció Educativa de les direccions territorials respectives d'Educació, Cultura i Esport realitzarà el seguiment del compliment d'esta resolució.  
  
Novena. Producció d'efectes  
Esta resolució produirà efecte l'endemà de la publicació en el Diari Oficial de la Comunitat Valenciana.  
Contra esta resolució, que no esgota la via administrativa, es pot interposar un recurs d'alçada davant de la Secretaria Autonòmica d'Educació i Formació en el termini d'un mes, comptador des de l'endemà de la publicació en el Diari Oficial de la Comunitat Valenciana, de conformitat amb els articles 114 i 115 de la Llei 30/1992, en la redacció feta en la Llei 4/1999, de Règim Jurídic de les Administracions Públiques i del Procediment Administratiu Comú.  
  
València, 12 de juny de 2014.- El director general de Formació Professional i Ensenyances de Règim Especial: Marcial Díaz Garrigues.  
  
  
  
  
  
  
ANNEX IV  
  
Per tal de complir el que disposa la clàusula tercera del punt primer de l'Acord del 2 de juliol de 2004, la Comissió Avaluadora haurà d'ajustar-se a la data i l'horari d'inici i de finalització de cada un dels exàmens que s'indiquen a continuació:  
  
Calendari d'exàmens corresponents a Instal·lacions Tèrmiques d'Edificis (RITE-07)  
  
Única  
 convocatòria del curs   
0030-8270 SZYJPG PART DE L'EXAMEN CARNET/  
CERTIFICACIÓ ACREDITATIVA  
 Inici Finalització   
Dia 14 de juliol de 2014 09.55 10.30 Teòrica Instal·lacions tèrmiques d'edificis (RITE-07)  
 10.40 11.40 Pràctica Instal·lacions tèrmiques d'edificis (RITE-07)